വാളയാര് ഡാമില് കാണാതായ മൂന്ന് വിദ്യാര്ത്ഥികളുടെ മൃതദേഹം കണ്ടെത്തി പാലക്കാട്: കഴിഞ്ഞ ദിവസം വാളയാര് ഡാമില് കുളിക്കാനിറങ്ങി കാണാതായ മൂന്ന് വിദ്യാര്ഥികളുടെ മൃതദേഹം കണ്ടെത്തി. കോയമ്ബത്തൂര് സുന്ദരാപുരം സ്വദേശികളായ സഞ്ജയ് 16, ആന്റോ 16, പൂര്ണേഷ് 16 എന്നിവരെയാണ് മരിച്ചത്. കോയമ്ബത്തൂര് കാമരാജ് നദര് ഷണ്മുഖന്റെ മകനാണ് പൂര്ണേഷ്. കോയമ്ബത്തൂര് സുന്ദരാപുരം സ്വദേശികളാണ് ആന്റോയും സഞ്ജയ് കൃഷ്ണയും. തിങ്കളാഴ്ച ഉച്ചയ്ക്ക് 2.30ന് രണ്ടു ഇരുചക്ര വാഹനങ്ങളിലായെത്തിയ അഞ്ചംഗ സംഘമാണ് ഡാമില് കുളിക്കാനിറങ്ങിയത്. കുളിക്കുന്നതിനിടെയാണ് മൂന്നുപേരെ ഒഴുക്കില്പെട്ട് കാണാതായത്. കൂടുതല് ആഴത്തിലേക്കിറങ്ങിയ മൂന്നുപേരും മണലെടുത്ത കുഴികളില് മുങ്ങിത്താഴുകയായിരുന്നു. കഞ്ചിക്കോട്, പാലക്കാട് എന്നിവിടങ്ങളില് നിന്നും ഫയര്ഫോഴ്സ് യൂണിറ്റും സ്കൂബ സംഘവും എത്തി മണിക്കൂറുകളോളം തിരച്ചില് നടത്തിയെങ്കിലും ഇന്നലെ കണ്ടെത്താനായിരുന്നില്ല. തുടര്ന്ന് ഇന്ന് രാവിലെ ഏഴിന് തെരച്ചില് വീണ്ടും പുനരാരംഭിക്കുകയായിരുന്നു. കോയമ്ബത്തൂര് മളമച്ചാന്പെട്ടി ഒറ്റക്കാല് മണ്ഡപം ഹിന്ദുസ്ഥാന് പോളിടെക്നിക്ക് കോളജിലെ കമ്ബ്യൂട്ടര് എന്ജിനിയറിങ് ഒന്നാം വര്ഷ വിദ്യാര്ഥകളാണ് ഇവര്